Nmeslay-d yakan deg uḥric wis sin n yixef amenzu ɣef kra n wudmawen n tseḍrent, am tselqemt d tseɣzeft d tsemɣert. Mi ten-id-yefka Jerar Jenat (Gérard Genette), iḥseb-iten d ttawilat s wayes i ttalsen i yiḍrisen yellan yakan. Yis-sen i yettili wassaɣ n ubeddel n uɣanib (changement stylistique = transtylistique). Ad nwali ihi amek i d-banen wudmawen-agi n tseḍrent d wacu i d-glan deg uɣanib n uḍris Tifaggur d sin yemnayen n Nadiya Ǧaber (Nadia